als_Latn dik_Latn sag_Latn
Lideri i opozitës në Maqedoni publikon përgjime të reja
Lideri i opozitës në Maqedoni, Zoran Zaev, ka publikuar dëshmi të reja për, siç ka theksuar, punën kriminale të pushtetit aktual. Ai, në një konferencë për shtyp, ka publikuar përgjimin e bisedave të zyrtarëve të lartë shtetërorë, me të cilat, sipas tij, dëshmohet përfshirja e qeverisë në pavarësinë e pushtetit gjyqësor, anulimi i vendimeve apo miratimi i tyre në favor të njerëzve të pushtetit, emërimet në gjykata të njerëzve të afërt me pushtetin e kështu me radhë.
Janë publikuar bisedat mes ministres së Punëve të Brendshme, Gordana Jankullovska, me ish-ministrin e drejtësisë, Mihajllo Manevski, mes ministres së Brendshme me ministrin e Financave, Zoran Stevreski, mes zv/kryeministrit Musa Xhaferi me drejtorin e Drejtorisë për Zbulim dhe Kundërzbulim, Sasho Mijallkov, dhe të tjera. “Kjo, pa dyshim, dëshmon se pse burgjet në Maqedoni janë të mbushura plot me të burgosur politikë, se si montohen procese gjyqësore kundër atyre që kanë mendim të kundërt, si kurdisen vendimet gjyqësore kundër gazetarëve që nuk janë bashkëpunëtorë të pushtetit dhe kundër secilit që nuk është bashkëpunëtor me pushtetin. Këto audio-incizime dëshmojnë për shkeljen flagrante të kushtetutës nga ana e pushtetit, janë shkelur të drejtat elementare të njeriut, janë shkelur edhe nenet 8, 98 dhe 106 nga Kushtetuta së Maqedonisë që kanë të bëjnë me sundimin e drejtësisë, ndarjen e pushtetit në pushtet ligjvënës, ekzekutiv dhe gjyqësor, pavarësia e gjyqësisë dhe prokurorisë publike”. “Tanimë është e qartë se kush kryen dhunë dhe kush e ka prishur rendin kushtetues të Maqedonisë. Tanimë është e qartë se nuk ka sundim të drejtësisë dhe shtetit juridik”, ka deklaruar lideri i opozitës, Zoran Zaev. Ai, para një jave, ka publikuar materiale për përgjimin e mbi 20 mijë qytetarëve të Maqedonisë në mënyrë të paligjshme, të liderëve të opozitës, të zyrtarëve të vetë pushtetit, të mediave, në mesin e të cilave edhe zyra e Radios Evropa e Lirë në Shkup.
Lideri i opozitës ka paralajmëruar edhe publikimin e dëshmive tjera, të cilat i quan “bomba” e që flasin për “veprimtari të rënda kriminale” të pushtetit aktual.
- Opozita kërkon qeveri kalimtare, Gruevski refuzon
- Maqedoni, opozita kërkon qeveri kalimtare
- Ekonomia në Maqedoni, në gjendje të rëndë
- Zaev: Kemi publikuar vetëm një pjesë të manipulimeve të Qeverisë
- Afera e përgjimeve në Maqedoni: Qeveria paralajmëron dëbime të “armiqve” të huaj!
- Ministrja maqedonase: Shqiptarët të kapen për fyti (Video)
- “Shkupi 2014” gllabëron para edhe në vitin 2015
- Partia opozitare maqedonase padit Gruevskin
- Nervozohet Gruevski, u tregon mediave çfarë pyetje të bëjnë
- Maqedoni: Policia fiton të drejtën e plumbave të gomës
- Hoxha Bekir Halimi e quan antikombëtar Blerand Stavilecin (Video)
- Zaev: Pushteti ka përgjuar 6 ambasadorë të huaj
- "Lodraxhiu" paralajmëron luftë në Maqedoni
- Protesta në Shkup kundër përgjimeve
- Zaev: Publikon “bombën e tretë’ në Maqedoni (Video)
- Maqedonia dhe Serbia, mbledhje të përbashkët
- Lideri i opozitës në Maqedoni publikon përgjime të reja
- Zaev: Kam dëshmi edhe për vrasjen e gazetarit Mladenov
- Gruevski shmang gazetarët kur e pyesin për përgjimet
- Ahmeti: Të publikohen të gjitha përgjimet, le të dihet e vërteta
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn